Vadheimsfjorden

Vadheimsfjorden er ein fjordarm på nordsida av Sognefjorden i Høyanger kommune. Han strekkjer seg 5,5 km innover til Vadheim i botn av fjorden. 

mini|Utsyn over Vadheimsfjorden frå Vadheim
Fjorden har innløp mellom Afsnes i vest og Klevaldsneset i aust ved garden Klevald. Frå her går han rett nordover og om lag halvvegs, ved Floteneset, svingar han litt nordaustover, slik at ein ikkje kan sjå utgangen av fjorden frå Vadheim. 

E39 går langs vestsida i den indre delen av fjorden, inn til Vadheim og vidare nordover. Den 3,4 km lange Bogstunnelen går gjennom fjellet Fløyen langs den ytre delen av fjorden. Langs heile austsida av fjorden går Rv55, mellom anna gjennom den 1,6 km lange Vadheimstunnelen.

 Kjelder 
Vadheimsfjorden på Norgeskart.no frå Statens kartverk

Kategori:Fjordar i Høyanger